39. ΒΑΣΙΛΙΚΟΝ ΔΙΑΤΑΓΜΑ της 23 Μαΐου/2 Ιουν. 1962 (ΦΕΚ Δ΄ 67) Περί ελαχίστων ορίων εμβαδού και διαστάσεων οικοπέδων κειμένων επί Εθνικών, Επαρχιακών κλπ. οδών, υπαχθέντων εντός εγκεκριμένου ρυμοτομικού σχεδίου. Έχοντες υπ’ όψιν τας διατάξεις του άρθρ. 9 του από 17 Ιουλ. 1923 Ν.Δ/τος «περί σχεδίων πόλεων κλπ.», την υπ’ αριθ. Α.78960/21.11.61 απόφασιν του Υπουργού Δημοσίων Έργων «περί εξουσιοδοτήσεως του Υφυπουργού Δημ. Έργων δι’ άσκησιν αρμοδιοτήτων», (ΦΕΚ 419/Β) και ιδόντες τας υπ’ αριθ. 18/1962 και 155/1962 γνωμοδοτήσεις του Συμβουλίου Δημοσίων Έργων (Τμήμα Οικισμού) ως και την υπ’ αριθ. 267/1962 γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υφυπουργού, απεφασίσαμεν και διατάσσομεν: Άρθρον μόνον.-Οικόπεδα κείμενα επί Εθνικών, Επαρχιακών, Δημοτικών ή Κοινοτικών οδών και των Σιδηροδρομικών τοιούτων, άτινα μεταγενεστέρως υπήχθησαν εντός εγκεκριμένου ρυμοτομικού σχεδίου, με καθορισμόν ελαχίστων ορίων εμβαδού και διαστάσεων οικοπέδων μείζονα των ισχυόντων κατά τον χρόνον της εντάξεως αυτών εις το σχέδιον, θεωρούνται άρτια και οικοδομήσιμα εφ’ όσον κατά τον χρόνον της ισχύος του κατά περίπτωσιν εγκεκριμένου σχεδίου έχουσι: Ελάχιστον πρόσωπον 10 μέτρα. Ελάχιστον βάθος 15 μέτρα. Ελάχιστον εμβαδόν 750 τετρ. μέτρα. Εις τον αυτόν επί των Δημοσίων ΄Εργων Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 294,04(δ) Τεύχος 646-Σελ. 102 23.Δ.α.39 Σχέδια Πόλεων

[Source: greek_legal_code_raptarchis | Tokens: 1296]